“Real” yetakchisi “Manchester Siti”ga qarshi javob o‘yinini o‘tkazib yuboradi

“Real” himoyachisi David Alaba Chempionlar Ligasi yarim finalidan o‘rin olgan “Manchester Siti”ga qarshi javob o‘yinida maydonga tusha olmaydi, deb xabar bermoqda Marca.

Xabarga ko‘ra, avstriyalik futbolchi umumiy mashg‘ulotlarda qatnashmayapti, uning “shaharliklar”ga qarshi bahsda ishtirok etishi deyarli imkonsiz.
29 yoshli futbolchi dastlabki o‘yinda (3:4) tanaffusda jarohat olgani sababli almashtirilgandi.
Eslatib o‘tamiz, “Real” — “Manchester Siti” o‘yini 4-may chorshanba kuni bo‘lib o‘tadi. Bellashuv Toshkent vaqti bilan 00:00 da boshlanadi.
Ma’lumot uchun, Alaba 2021/22-yilgi mavsumda barcha musobaqalar doirasida 45 o‘yin o‘tkazib, 3 ta gol va 4 ta golli uzatmaga mualliflik qildi.
 Chempionlar Ligasi yarim final javob uchrashuvlariga hakamlar tayinlandi